อำเภอโพนนาแก้ว

โพนนาแก้ว เป็นอำเภอในจังหวัดสกลนคร เดิมเป็นพื้นที่ของอำเภอเมืองสกลนคร

 ที่ตั้งและอาณาเขต 
อำเภอโพนนาแก้ว มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอกุสุมาลย์
 ทิศตะวันออก ติดต่อกับอำเภอปลาปาก (จังหวัดนครพนม)
 ทิศใต้ ติดต่อกับอำเภอวังยาง (จังหวัดนครพนม) อำเภอโคกศรีสุพรรณ และอำเภอเมืองสกลนคร
 ทิศตะวันตก ติดต่อกับอำเภอเมืองสกลนคร

 ประวัติ 
โพนนาแก้ว เดิมเป็นพื้นที่ของอำเภอเมืองสกลนคร โดยมีทะเลสาบหนองหานคั่นกลาง ราษฎรที่อยู่ฝั่งทิศตะวันออก คือ ตำบลท่าแร่ ตำบลบ้านโพน ตำบลนาตงวัฒนา ตำบลบ้านแป้น ตำบลนาแก้ว ได้รับความลำบากในการติดต่อราชการ จังหวัดสกลนครจึงให้ทั้ง 5 สภาตำบลพิจารณาหาที่ตั้งกิ่งอำเภอ โดยสภาตำบลท่าแร่ต้องการให้ตั้งอยู่ที่ตำบลท่าแร่ เพราะท้องที่เจริญชุมชนหนาแน่นประวัติการจัดตั้งอำเภอโพนนาแก้ว จังหวัดสกลนคร - สำนักงานพัฒนาชุมชนอำเภอโพนนาแก้ว กรมการพัฒนาชุมชน กระทรวงมหาดไทย สืบค้นเมื่อวันที่ 20 สิงหาคม พ.ศ. 2568 สภาตำบลบ้านโพนจึงได้เสนอกับตำบลนาแก้ว โดยให้ศูนย์ราชการตั้งอยู่ระหว่างทั้ง 2 ตำบลและใช้ชื่อกิ่งอำเภอที่ตั้งขึ้นใหม่ว่า "โพนนาแก้ว" ซึ่งเป็นชื่อของตำบลบ้านโพนและตำบลนาแก้ว ตำบลนาแก้วตกลงรับข้อเสนอของตำบลบ้านโพน ทำให้ตำบลท่าแร่ไม่ร่วมอยู่ในเขตพื้นที่ของกิ่งอำเภอใหม่ ปี พ.ศ. 2532 นายเอกพร รักความสุข สมาชิกสภาผู้แทนราษฎรจังหวัดสกลนคร ยื่นเรื่องต่อกระทรวงมหาดไทย และกรมการปกครองได้บรรจุเข้าแผนการจัดตั้งกิ่งอำเภอและอำเภอระยะ 5 ปี (พ.ศ. 2530 - 2534) วันที่ 26 พฤษภาคม พ.ศ. 2532 

นายถนอม ชาญนุวงศ์ ผู้ว่าราชการจังหวัดสกลนคร จึงประกาศแยกตำบลบ้านโพน ตำบลบ้านแป้น ตำบลนาตงวัฒนา และตำบลนาแก้ว ตั้งเป็น กิ่งอำเภอโพนนาแก้ว วันที่ 31 มกราคม พ.ศ. 2534 ในวันที่ 27 ธันวาคม พ.ศ. 2533 โดยเริ่มเปิดใช้ที่ว่าการกิ่งอำเภอวันที่ 1 เมษายน พ.ศ. 2534 โดยได้รับอนุมัติจัดตั้งจากพล.ต.อ.ประมาณ อดิเรกสาร รัฐมนตรีว่าการกระทรวงมหาดไทย รวมทั้งแยกตำบลบ้านโพน ตั้งเป็นตำบลเชียงสือ วันที่ 27 พฤศจิกายน พ.ศ. 2535 และยกฐานะเป็น อำเภอโพนนาแก้ว วันที่ 20 พฤศจิกายน พ.ศ. 2539 ในวันที่ 12 พฤศจิกายน พ.ศ. 2539

 การแบ่งเขตการปกครอง 
 การปกครองส่วนภูมิภาค 
อำเภอโพนนาแก้วแบ่งพื้นที่การปกครองออกเป็น 5 ตำบล 53 หมู่บ้าน ได้แก่
1.บ้านโพน (Ban Phon)9 หมู่บ้าน2.นาแก้ว (Na Kaeo)14 หมู่บ้าน3.นาตงวัฒนา (Na Tong Watthana)12 หมู่บ้าน4.บ้านแป้น (Ban Paen)10 หมู่บ้าน5.เชียงสือ (Chiang Sue)8 หมู่บ้าน

 การปกครองส่วนท้องถิ่น 
ท้องที่อำเภอโพนนาแก้วประกอบด้วยองค์กรปกครองส่วนท้องถิ่น 5 แห่ง ได้แก่
 เทศบาลตำบลนาแก้ว ครอบคลุมพื้นที่ตำบลนาแก้วทั้งตำบล
 เทศบาลตำบลบ้านโพน ครอบคลุมพื้นที่ตำบลบ้านโพนทั้งตำบล
 เทศบาลตำบลเชียงสือ ครอบคลุมพื้นที่ตำบลเชียงสือทั้งตำบล
 องค์การบริหารส่วนตำบลนาตงวัฒนา ครอบคลุมพื้นที่ตำบลนาตงวัฒนาทั้งตำบล
 องค์การบริหารส่วนตำบลบ้านแป้น ครอบคลุมพื้นที่ตำบลบ้านแป้นทั้งตำบล

 อ้างอิง 


โพนนาแก้ว